سانتالی زَبان

سانتالی (ᱥᱟᱱᱛᱟᱲᱤ،تلفظ: [santai]،   اَکھ کھیرواریان مونڈا زبان چھ یوٚسہٕ جۆنوٗبی ایشیا کین سانتال لوٗکھ ہنٛد ذریعہٕ مقٲمی طور پٲٹھؠ بولنہٕ چھ یوان۔  یہِ چھ آسٹرٛو ایشیاٹِک  زبانن ہنٛز منڈا ذیلی خاندانچ سارِوٕے کھۄتہٕ زیٛادٕ بولنہٕ ینہٕ واجینہ زبان، یمیک تعلق چھ ہو تہٕ مٲنڈری سٟتؠ، یس بنیٲدی طور پٲٹھؠ ہِندوستٲنؠ ریاستن آسام، بہار، جھارکھَنٛڈ، مِزورَم، اوڈیشہ، ترِٛپورا، تہٕ مغربی بنگال مَنٛز بولنہٕ چھ یوان۔ یہِ چھ ہندوستٲنی جمہوریہ چہ ٲیینٲتی طور مقرر کرنہٕ آمٕتؠ سرکٲری زبانن مَنٛز اَکھ تہٕ ہِندوستٲنؠ ٲیینٕکہ ٲٹھم شیڈول مطٲبق جھارکھنڈ تہٕ مغربی بنگال اِضٲفی سرکٲری زبان۔ یہِ چھ ہندوستان، بنگلہ دیش، بھوٹان تہٕ نیپال مَنٛز لگ بگ 7.6 ملین لُکھ بولان، یمہٕ سٟتؠ یہِ ویتنام تہٕ خمیر پتہٕ ترٛیٚیم سارِوٕے کھۄتہٕ زیٛادٕ بولنہٕ ینہٕ واجیٚنؠ آسٹرو ایشیٲیی زَبان چھےٚ بنان۔

سانتالی چھ بنیٲدی طور اول چیکی رسم الخط مَنٛز لیکھنہٕ آمت، اَکھ مقٲمی حروف تہجی تحریرک نظام یس 1925 ہس مَنٛز سانتال مصنف رگھوناتھ مرمو تیار کوٚر۔ اَمہِ علاوٕ چھ یہِ مختٔلف علاقٲیی ہندوستٲنہ تحریری نظامن یَتھ کٔنؠ بنٛگٲلہ-آسامی رسم الخط، اوڈیا رسم الخط دیواناگری تہٕ سانتالی لاطینی حروف تہجی مَنٛز تہ لیکھنہٕ آمت۔


حَوالہٕ

زٲژ:زَبان